Neuvoston asetus (ETY) N:o 1764/92, annettu 29 päivänä kesäkuuta 1992, tiettyjen Algeriasta, Kyproksesta, Egyptistä, Israelista, Jordaniasta, Libanonista, Maltasta, Marokosta, Syyriasta ja Tunisiasta peräisin olevien maataloustuotteiden yhteisöön tuontiin sovellettavan menettelyn muuttamisesta



Virallinen lehti nro L 181 , 01/07/1992 s. 0009 - 0011

Suomenk. erityispainos Alue 11 Nide 19 s. 0226

Ruotsink. erityispainos Alue 11 Nide 19 s. 0226



NEUVOSTON ASETUS (ETY) N:o 1764/92, annettu 29 päivänä kesäkuuta 1992, tiettyjen Algeriasta, Kyproksesta, Egyptistä, Israelista, Jordaniasta, Libanonista, Maltasta, Marokosta, Syyriasta ja Tunisiasta peräisin olevien maataloustuotteiden yhteisöön tuontiin sovellettavan menettelyn muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että neuvoston kokouksessa 18 ja 19 päivänä joulukuuta 1990 neuvosto ja komissio ovat antaneet päätöslauselman kolmansien Välimeren maiden kanssa käytävästä kaupasta vahvistaakseen suhteita ja syventääkseen yhteistyötä kyseisen alueen maiden kanssa uudistetun Välimeren politiikan yhteydessä, tässä päätöslauselmassa määrätään erityisesti kyseisistä maista yhteisöön tapahtuvan maatalousviennin edistämiseen tarkoitettujen toimenpiteiden täytäntöönpanosta, ja sen vuoksi olisi vahvistettava yksityiskohtaiset säännöt, joiden mukaisesti nämä toimenpiteet toteutetaan, ja tätä varten on syytä muuttaa yhteisöön tuontiin sovellettavaa menettelyä, joka perustuu Algerian, Kyproksen, Egyptin, Israelin, Jordanian, Libanonin, Maltan, Marokon, Syyrian ja Tunisian kanssa tehtyjen assosiointi- tai yhteistyösopimusten pöytäkirjojen määräyksiin, ON ANTANUT TÄMÄN ASETUKSEN: 1 artikla 1. Yhteisössä, sellaisena kuin se oli 31 päivänä joulukuuta 1985, 31 päivänä joulukuuta 1991 sovelletut tullit poistetaan kahtena yhtä suurena eränä 1 päivänä tammikuuta 1992 ja 1 päivänä tammikuuta 1993 perustamissopimuksen liitteessä II mainittujen, kyseisistä kolmansista Välimeren maista peräisin olevien niiden tuotteiden osalta, joiden tullit poistetaan 1 päivän tammikuuta 1993 jälkeen tämän asetuksen liitteessä I olevien assosiointi- ja yhteistyösopimusten pöytäkirjojen mukaisesti. 2. Edellä 1 kohtaa sovelletaan mainitussa kohdassa tarkoitetuissa pöytäkirjoissa mahdollisesti vahvistettujen tariffikiintiöiden ja aikataulujen rajoissa ottaen huomioon näiden pöytäkirjojen erityismääräykset. 3. Siitä alkaen, kun 1 kohdan soveltamisen vuoksi tullit ovat enintään kaksi prosenttia, ne jätetään kokonaan kantamatta. Tätä toimenpidettä sovelletaan soveltuvin osin paljoustulleihin, jotka ovat enintään kaksi prosenttia tavaran arvosta. 2 artikla 1. Perustamissopimuksen liitteeseen II kuuluvia, tuotteita koskevia, 1 artiklassa tarkoitetuissa pöytäkirjoissa vahvistettuja tariffikiintiöitä ja viitemääriä korotetaan 1 artiklan 2 kohdassa tarkoitettujen aikataulujen rajoissa neljänä yhtä suurena eränä, joista kukin on viisi prosenttia näistä määristä, vuosittain vuodesta 1992 vuoteen 1995. Tämä korotus rajoitetaan kolmeen prosenttiin tämän asetuksen liitteessä II lueteltujen tuotteiden tariffikiintiöiden osalta. 2. Kyproksen alkuperätuotteiden tariffikiintiöitä korotetaan ainoastaan, jos yhteisön ja Kyproksen tasavallan tämän asetuksen liitteessä I mainitussa pöytäkirjassa ei jo ole määrätty korotuksesta. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä kesäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1992. Neuvoston puolesta Puheenjohtaja Jorge BRACA DE MACEDO LIITE I Luettelo 1 artiklassa tarkoitetuista pöytäkirjoista - Euroopan talousyhteisön ja Algerian demokraattisen kansantasavallan yhteistyösopimuksen lisäpöytäkirja (EYVL N:o L 297, 21.10.1987, s. 1) - Euroopan talousyhteisön ja Kyproksen tasavallan assosiointisopimuksen pöytäkirja toisen vaiheen täytäntöönpanon edellytyksistä ja yksityiskohtaisista säännöistä sekä sopimuksen tiettyjen määräysten muuttamisesta (EYVL N:o L 393, 31.12.1987, s. 1) - Euroopan talousyhteisön ja Egyptin arabitasavallan yhteistyösopimuksen lisäpöytäkirja (EYVL N:o L 297, 21.10.1987, s. 10) - Euroopan talousyhteisön ja Israelin valtion sopimuksen neljäs lisäpöytäkirja (EYVL N:o L 327, 30.11.1988, s. 35) - Euroopan talousyhteisön ja Jordanian haemiittisen kuningaskunnan yhteistyösopimuksen lisäpöytäkirja (EYVL N:o L 297, 21.10.1987, s. 18) - Euroopan talousyhteisön ja Libanonin tasavallan yhteistyösopimuksen lisäpöytäkirja (EYVL N:o L 297, 21.10.1987, s. 28) - Euroopan talousyhteisön ja Maltan assosiointisopimusta täydentävä pöytäkirja (EYVL N:o L 81, 23.3.1989, s. 1) - Euroopan talousyhteisön ja Marokon kuningaskunnan yhteistyösopimuksen lisäpöytäkirja (EYVL N:o L 224, 13.8.1988, s. 17) - Euroopan talousyhteisön ja Syyrian arabitasavallan yhteistyösopimuksen lisäpöytäkirja (EYVL N:o L 327, 30.11.1988, s. 57) - Euroopan talousyhteisön ja Tunisian tasavallan yhteistyösopimuksen lisäpöytäkirja (EYVL N:o L 297, 21.10.1987, s. 35) LIITE II Luettelo 2 artiklan 1 kohdassa tarkoitetuista tuotteista, joiden osalta pöytäkirjoissa vahvistettu vuosittainen tariffikiintiöiden korotus on rajoitettu kolmeen prosenttiin >TAULUKON PAIKKA>